|  |  |
| --- | --- |
| Osnovna škola Marije i Line, Umag | Grad Umag – Citta di Umago |
| **Scuola elementare „Marija i Lina“, Umago** | Ured Grada  / Ufficio della Città |
| KLASA: 400-02/22-01/01 | G. Garibaldija 6, 52470 Umag-Umago, Hrvatska |
| URBROJ: 2105/05-15-01/22-2 |  |
| Umag, 14.06.2022. |  |

|  |  |
| --- | --- |
| PREDMET: | OBRAZLOŽENJE PRVIH IZMJENA I DOPUNA FINANCIJSKOG PLANA ZA 2022. GODINU |

1. **IZVOR 1. OPĆI PRIHODI I PRIMICI – GRAD UMAG**

Predloženo je povećanje planiranih prihoda i rashoda u ukupnom iznosu od 60.315,00 kn radi porasta troška plaće logopeda (povećanje u ukupnom iznosu od 14.600,00 kn zbog napredovanja u zvanju i na osnovi radnog staža; aktivnost A100042 Rad s djecom s teškoćama u razvoju) te osiguravanja jednog pomoćnika u nastavi učeniku s teškoćama u razvoju (povećanje u ukupnom iznosu od 11.800,00 kn; aktivnost A100042 Rad s djecom s teškoćama u razvoju). Otvorene su dvije nove pozicije rashoda namijenjene pokriću troška dodatnog zdravstvenog osiguranja djelatnika škole (605,00 kn po djelatniku) te osiguranju prijevoznih sredstava, zaposlenika i ostale imovine (aktivnost A100037 Redovna djelatnost osnovnih škola).

1. **IZVOR 1. OPĆI PRIHODI I PRIMICI – MINIMALNI STANDARD**

Izvršeno je usklađenje sa Odlukom o kriterijima, mjerilima i načinu financiranja decentraliziranih funkcija osnovnog školstva za Grad Umag u 2022. godini te preraspodjela sredstava prema planiranim obvezama do kraja godine.

Radi situacije uzrokovane epidemijom bolesti Covid-19 te smanjenju rashoda za službena putovanja u prethodnim razdobljima, predloženo je povećanje spomenutih rashoda u ukupnom iznosu od 20.000,00 kn te sukladno tome smanjenje planiranog iznosa pozicije rashoda R0314 (premije osiguranja).

Otvorena je nova pozicija rashoda u ukupnom iznosu 560,00 kn namijenjena plaćanju upravne pristojbe radi izdavanja dozvole za boravak i rad na području Republike Hrvatske državljaninu treće zemlje (djelatnica Jovana Vučević; glazbeni odjel).

* 1. **KAPITALNI PROJEKT K100008 OPREMANJE OSNOVNIH ŠKOLA I K100009 POJAČANO ODRŽAVANJE OBJEKATA OSNOVNIH ŠKOLA**

Otvorene su nove pozicije rashoda u ukupnom iznosu od 10.000,00 kn radi nabave novih knjiga za školsku knjižnicu te u ukupnom iznosu od 15.477,35 kn svrhom opremanja glazbenog odjela uređajem za grijanje ventilaciju i hlađenje (4.775,00 kn) i glazbenom opremom (10.702,35 kn).

1. **IZVOR 4. PRIHODI ZA POSEBNE NAMJENE – PRIHODI KORISNIKA**

Izvršeno je smanjenje planiranog iznosa pozicije prihoda P0096 u ukupnom iznosu od 121.500,00 kn u skladu s realiziranim prihodima te trenutnim brojem korisnika toplog obroka i produženog boravka. Prema postojećim rješenjima o ovrsi na temelju vjerodostojnih isprava te planiranih prihoda, otvorena je nova pozicija prihoda od zatezanih kamata u ukupnom iznosu od 2.000,00 kn te nova pozicija prihoda od kazni i upravnih mjera u ukupnom iznosu od 3.000,00 kn.

Zbog smanjenja planiranih prihoda od toplog obroka i produženog boravka izvršeno je umanjenje planiranih rashoda aktivnosti A100037 Redovna djelatnost osnovnih škola u ukupnom iznosu od 9.700,00 kn; aktivnosti A100045 Produženi boravak učenika u osnovnim školama u ukupnom iznosu od 20.800,00 kn (u skladu s realiziranim i planiranim rashodima do kraja tekuće godine) te aktivnosti K100008 Opremanje osnovnih škola u ukupnom iznosu od 89.000,00 kn.

Predviđeno je povećanje planiranog iznosa pozicije rashoda R0281, ostali rashodi za zaposlene, namijenjeno pokriću troška dodatnog zdravstvenog osiguranja djelatnika škole (500,00 kn po djelatniku); planiranog iznosa pozicije rashoda R0295, premije osiguranja, radi osiguranja učenika od posljedica nesretnog slučaja te povećanje planiranog iznosa za plaću djelatnice glazbenog odjela na osnovi radnog staža, rada u kombiniranom razrednom odjelu i prekovremenog rada.

Otvorene su nove pozicije rashoda svrhom plaćanja najma sportske dvorane i opreme (zakupnine i najamnine; 2.000,00 kn), radi pokrića troškova sudskih postupka u tijeku (2.000,00 kn), plaćanja kotizacija za natjecanja učenika i sličnih troškova (naknade građanima i kućanstvima u naravi; aktivnost A100037 Redovna djelatnost osnovnih škola i aktivnost A100046 Školski klub i Škola u prirodi).

1. **IZVOR 5. POMOĆI – ZA PRORAČUNSKE KORISNIKE**

Izvršena su smanjenja, povećanja te preraspodjela sredstava prema planiranim prihodima i obvezama do kraja tekuće godine.

* 1. **AKTIVNOST A100037 REDOVNA DJELATNOST OSNOVNIH ŠKOLA**

Temeljem Odluke o raspodijeli rezultata poslovanja za 2021. godinu preneseni višak u visini od 7.100,00 kn prenosi se u Proračun 2022. godine za financiranje projekta u sklopu izvannastavnih aktivnosti osnovnih škola u školskoj godini 2021./2022. (Odluka Ministarstva znanosti i obrazovanja Klasa: 602/01/21-01/00567, Urbroj: 533-06-21-0004 od 25. studenog 2021. godine).

Otvorene su nove pozicije rashoda namijenjene evidentiranju realiziranih troškova testiranja djelatnika na COVID-19 (zdravstvene usluge; 31.000,00 kn); pokriću troškova sudskih postupaka u tijeku (plaće za redovan rad po sudskim presudama u ukupnom iznosu od 210.000,00 kn; doprinosi za obavezno zdravstveno osiguranje u ukupnom iznosu od 34.000,00 kn; doprinosi za obavezno osiguranje u slučaju nezaposlenosti u ukupnom iznosu od 4.000,00 kn; pristojbe i naknade u ukupnom iznosu od 15.000,00 kn; 90.000,00 kn za ostale troškove sudskih postupaka te 80.000,00 kn vezano uz plaćanje zateznih kamata. Radi se o sudskim sporovima u vezi isplate razlike plaće zbog ne uvećanja osnovice za izračun plaće za 6 % u periodu od prosinca 2015. do siječnja 2017. godine); financiranju projekta u sklopu izvannastavnih aktivnosti osnovnih škola u školskoj godini 2021./2022. (ostali nespomenuti rashodi poslovanja; 17.000,00 kn) te nabavi školskih udžbenika (279.100,00 kn; radi se o udžbenicima radnog karaktera te preporuka je nabavu istih evidentirati na osnovnom računu *37229 Ostale naknade građanima i kućanstvima u naravi*). Sukladno članku 14. Zakona o udžbenicima i drugim obrazovnim materijalima za osnovnu i srednju školu (Narodne novine, broj 116/2018.), sredstva za nabavu udžbenika za obvezne i izborne nastavne predmete učenicima osnovnih škola osigurana su u Državnom proračunu.

1. **IZVOR 5. POMOĆ KORISNICIMA – EU PROGRAMI**

**TEKUĆI PROJEKT T100067 ERASMUS + Let's ALL go to the Theatre of European Dreams**

Otvorene su nove pozicije prihoda i rashoda u ukupnom iznosu od 68.216,85 kn u skladu s primljenim uplatama te na temelju planiranih rashoda.

Svaka škola ima probleme vezane uz nasilje i nasilničko ponašanje pojedinaca te treba inovativne metode i tehnike za suzbijanje takvih vrsta ponašanja. Većina partnerskih škola bori se s nasiljem ograničenim sredstvima, uglavnom klasičnim metodama. Ovaj projekt će omogućiti rješavanje svih oblika nasilja kroz različite pristupe te naučiti učitelje uključene u projekt kako koristiti drugačije, inovativne tehnike za suzbijanje nasilničkih oblika ponašanja. Promiče se veća uključenost u društvo i društvena događanja inovativnim načinima borbe protiv diskriminacije i svih oblika nasilja i nasilničkog ponašanja.

1. **IZVOR 5. POMOĆ ZA PRORAČUNSKE KORISNIKE – DRŽAVNA RIZNICA**

Planirano je povećanje prema planiranim obvezama do kraja tekuće godine.

1. **IZVOR 6. DONACIJE – PRIHODI KORISNIKA**

Otvorena je nova pozicija rashoda R2803 u ukupnom iznosu od 5.000,00 kn u skladu s planiranim donacijama glazbene opreme.

S poštovanjem,

 Voditeljica računovodstva

 Ana Zlatar, mag. oec.

Ravnateljica

 Sanja Zakinja, prof.